
Изх.№……………………...............
ДО

ВИОЛЕТА КОЦАРОВА
УЛ. ”ВАСИЛ ЛЕВСКИ” № 97 
С. СТАРЦЕВО
ДО

ЖИТЕЛИ НА УЛИЦА „ВАСИЛ ЛЕВСКИ” С. СТАРЦЕВО

ЧРЕЗ 

ВИОЛЕТА КОЦАРОВА

На ваше заявление вх. № 92-00-93/24.03.2020г.
ДО

ОБЩИНСКИ СЪВЕТ ЗЛАТОГРАД

На Ваш № ОС-436/29.06.2020г.
УВАЖАЕМА ГОСПОЖО КОЦАРОВА,

УВАЖАЕМИ ЖИТЕЛИ НА С. СТАРЦЕВО,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Относно запитване за действията на Общинска администрация Златоград и Кметство с. Старцево по прилагане на действащ регулационен план на с. Старцево, за част от улица „Васил Левски”, ви информирам, че от 23.08.2019г. има изразени желания, от страна на жители и ползватели на улицата, за нейното разширяване в границите на предвиденото в регулационния план на с. Старцево.

През лятото на 2019г. улица  „Васил Левски” в с. Старцево бе благоустроена в съществуващите си габарити, като част от проект „Реконструкция и рехабилитация на улици, съоръженията и принадлежностите към тях в гр. Златоград и с. Старцево, Община Златоград”, финансиран по Договор за предоставяне на безвъзмездна финансова помощ №21/07/2/0/00466/1/01 от 26.06.2019г. по Програма за развитие на селските райони 2014-2020г. По време на изпълнението на този проект бе инициирана подписка от 69 човека, жители на с. Старцево с искане за разширение на габарита на улицата до 5,50м с възможност за разминаване на автомобили. В тази връзка, от Кметство с. Старцево, с  писмо с изх. № 133/24.02.2020г., е поискан документ за собственост за имота, който попада в улична регулация и който, към настоящия момент, се ползва от наследници на Гроздан Коцаров.

Един месец по късно, в Общинска администрация Златоград постъпва Заявление, с вх. № 92-00-33/24.03.2020г., подписано от 41 човека, в което се изказва благодарност за извършеното благоустрояване и се декларира, че реализираният габарит на улицата изцяло задоволява техните потребности. Прави впечатление, че и в двете подписки  фигурират имена на едни и същи лица.

В инвестиционната програма за капиталови разходи на Община Златоград, за 2020г., не са предвидени средства за благоусторяване на улица „Васил левски” с. Старцево, в обхвата на имота на наследници на Гроздан Коцаров. Във връзка с коментара от запитването на госпожа Виолета Коцарова, ви информирам, че към настоящия момент в Кметство с. Старцево, както и в Общинска администрация Златоград, няма постъпили средства от дарения за реализиране на разширение на ул. „Васил Левски”.

За реализиране на улицата с габарит до 5,50м, с възможност за разминаване на автомобили, от Кметство с. Старцево, на 21.05.2020г., е отправено разпореждане към наследници на Гроздан Коцаров за премахване на оградата, изпълнена от дървени елементи, които в по-голямата си част са върху бетонова основа, премахване на овощни дръвчета и изместване на водомерна шахта. 

Наследниците на Гроздан Коцаров нямат документ за собственост за имота, който ползват, попадащ в улична регулация.  По искова молба от наследници на Гроздан Коцаров, в Районен съд Златоград е образувано дело № 97/2020г. за установяване правото на собственост върху площ от 276 кв.м., попадащи в уличната регулация на ул. „Васил Левски” в с. Старцево. По делото е допуснато обезпечение и е наложена обезпечитена мярка – СПИРАНЕ на производството по принудително изпълнение, чрез изземване на площ от 276 кв.м., попадащи в уличната регулация на улица „Васил Левски” с. Старцево.
Предвид горното, действията на Кметство с. Старцево и Общинска администрация Златоград са спрени до приключване на съдебното производство. 
С уважение,   

МИРОСЛАВ ЯНЧЕВ

Кмет на Община Златоград

Изготвили:

Инж. Елка Чаушева 
Секретар на Община Златоград

Златка Цекова  
Директор на Дирекция АПО, ОС и З, той и юрисконсулт




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

